Դեմիրթաշի մոսկովյան այցից մեկ շաբաթ անց ՌԴ ԱԳՆ-ը մտահոգություն հայտնեց Թուրքիայի հարավ-արևելքում բռնությունների աճի համար, կոչ արեց խնդիրը լուծել բացառապես քաղաքական մեթոդներով. «Իրավապաշտպան կազմակերպությունները հայտնել են խաղաղ բնակչության շրջանում բազմաթիվ զոհերի գրանցման մասին։ Քրդական հարցի լուծումը գտնվում է քաղաքական հարթությունում։ Թուրքիայի կառավարությանը կոչ ենք անում անհրաժեշտ քայլեր ձեռնարկել՝ ապահովելու համար բռնության դադարեցումը և 2015թ. հուլիսին դադարեցված խաղաղ կարգավորման վերսկսումը»[96]։